SL
29.9.2023
4.
Uradni list Evropske unije
C 344/237
Način pridobivanja
Shematski pregled faz je bil spremenjen tako, da je skladen z naslednjimi spremembami.
Uveden je bil postopek izbora sort.
Neposredna setev je bila odpravljena, saj se ne izvaja več.
Omenjena je bila praksa cepljenja, saj je zdaj dovoljena.
Črtana je bila določba, da je pri fitofarmacevtskih sredstvih treba upoštevati karenčne dobe po nanosu.
Na vsaki parceli je bila dodana analiza ostankov dušika med 1. januarjem in 30. aprilom, skupaj z zgornjo mejo vnosa dušičnih gnojil in 150 enot/ha ostankov.
Dodana je bila tudi obveznost recikliranja rabljenih kmetijskih folij.
Uveden je bil nov oddelek o namakanju pridelkov.
Za njegovo utemeljitev mora gospodarski subjekt uporabiti orodja za pomoč pri odločanju.
Koledarsko obdobje spravila je bilo nadomeščeno z merili za zrelost.
Pojem donosa je bil črtan iz specifikacije proizvoda.
Merila za preverjanje kakovosti, prebiranje in razvrščanje melon po velikosti so bila dopolnjena.
Pakiranje in skladiščenje melon sta bila spremenjena, da se najmanjše dovoljeno število melon na zabojček zmanjša na devet.
Med pobiranjem in odpremo je bilo dodano obdobje največ dveh dni.
Dodana je bila utemeljitev zahteve za pakiranje na območju.
Sprememba ne vpliva na enotni dokument.
5.
Povezava z geografskim območjem
Dodan je bil stavek, da povezava z geografskim območjem temelji na njegovi posebni kakovosti in slovesu.
Teža melon je bila spremenjena v skladu z opisom proizvoda.
Sprememba vpliva na enotni dokument.
6.
Sklici na nadzorni organ
V skladu z veljavnimi navodili za uskladitev priprave specifikacij na nacionalni ravni je bil ta del spremenjen tako, da vsebuje samo ime in kontaktne podatke pristojnih nacionalnih organov (INAO in DGCCRF).
Ime in kontaktni podatki certifikacijskega organa so na voljo v INAO.
Sprememba vpliva na enotni dokument.
7.
Označevanje
Naslov oddelka Označevanje je bil spremenjen v skladu z nacionalnimi smernicami za harmonizacijo specifikacij proizvoda; sedanji odstavek je bil črtan in nadomeščen s stavkom o obveznih elementih, predpisanih z zakonodajo.
Logotip skupine je bil spremenjen.
Sprememba vpliva na enotni dokument.